Hubert Luthe

**Hubert Luthe** (født 22. mai 1927 i Lindlar i Bergisches Land i Tyskland, død 4. februar 2014 i Essen i Tyskland) var en tysk katolsk teolog og biskop av Essen.
## Liv og virke
### Bakgrunn
Hubert Luthe var den eldste av åtte barn til boktrykkeren Hermann Luthe og hans hustru Amalie, født Hasert. Fra 1936 til 1946 gikk han på Dreikönigsgymnasium i Köln. Under andre verdenskrig var han luftvernartellerihjelper fra 1943 til 1945, og deretter krigsfange i Danmark. Etter å ha studert katolsk teologi og filosofi i Bonn og München fra 1946 til 1953, gikk han på erkebispedømmet Kölns presteseminar i Bensberg. 
### Prest
Den 2. juli 1953 ble han ordinert til prest i Kölnerdomen av Joseph Fings. Fram til 1955 var han kapellan ved Maria unnfangelseskirken i sentrum av Düsseldorf og underviste kort i religion i Köln, deretter frem til 1968 kapellan og sekretær for erkebiskop kardinal Joseph Frings, som han sammen med hans *peritus*. Joseph Ratzinger, ledsaget under alle de fire sesjoner av Det andre Vatikankonsil. Dette var med spesiell tillatelse fra pave Johannes XXIII;  på grunn av kardinal Frings blindhet var Luthe den eneste personlige kapellan som deltok på konsilet.

Etter videre teologiske studier i München mellom 1957 og 1959, tok han sin doktorgrad i februar 1964 i München med en avhandling om Heinrich Scholz' religionsfilosofi. Fra 16. august 1968 var han rektor ved Köln-seminaret.

### Hjelpebiskop i Köln
Pave Paul VI utnevnte ham den 28. oktober 1969 til titulærbiskop av *Egabro* og hjelpebiskop i Köln. Han ble bispeviet den 14. desember 1969 av kardinal Joseph Höffner; medkonsekratorer var kardinal Joseph Frings og hjelpebiskopene i Köln, Wilhelm Cleven og Augustinus Frotz.

Etter bispeinnvielsen utnevnte kardinal Höffner ham til biskoppelig vikar. På samme tid var han ansvarlig for det nordlige pastoraldistrikt fra 1975. Den 17. september 1987, etter at erkebiskop kardinal Höffner gikk av, ble han valgt til bispedømmeadministrator for erkebispedømmet Köln, til den 12. februar 1989, da erkebiskop kardinal Joachim Meisner ble innsatt.
### Biskop av Essen
Den 18. desember 1991 utnevnte pave Johannes Paul II ham til etterfølger etter kardinal Hengsbach, som døde samme år, som biskop av Essen, og bekreftet dermed valget av Essens katedralkapittel. Den 2. februar 1992 overtok han sitt nye embede. Han var medlem av kommisjonene for spørsmål om tro samt vitenskap og kultur i den tyske bispekonferansen. I mer enn tre tiår var han representant for bispekonferansen for Cusanuswerk, en kirkestiftelse for støtte til studenter.

I anledning hans 75-årsdag i 2002 aksepterte pave Johannes Paul II hans aldersbetingede avskjedssøknad. Felix Genn, den gang hjelpebiskop av Trier, ble hans etterfølger ved katedralen i Essen i 2003 etter mer enn ett år med vakans. 

På grunnlag av biskop Luthes samarbeidsplan, som trådte i kraft i 1997, gjennomførte han en omfattende omstruktureringsprosess i bispedømmet Essen med tanke på det reduserte antall katolikker, fallende kirkeskatteinntekter og reduksjon i pastoralpersonalet.

Biskop Hubert Luthe døde den 4. februar 2014 i en alder av 86 år i Essen.  Han ble gravlagt den 8. februar 2014 etter et rekviem feiret av erkebiskop Joachim Meisner av i Adveniat-krypten til Essen-katedralen ved siden av sin forgjengers krypt.

## Skrifter
* *Die Religionsphilosophie von Heinrich Scholz*, 1961
* *Was ist aus dem Konzil geworden?*, 1972
* *Frömmigkeit und Menschlichkeit*, 1973
* *Ehe vor dem Horizont des Glaubens*, 1977
* *Heimat beim Herrn*, 1979
* *Christusbegegnungen in den Sakramenten*, 1987
* *Der mit mir geht. Gebete in Krankheit.*, 1997
* *Berufen?! Eine Ermutigung, freudig auf Gottes Ruf zu hören*, 1997, sammen med Hans Valks
* *Kooperationseinheiten der Pfarrgemeinden. Grundlage für die Pastoralplanung in den Gemeinden im Bistum Essen*, 1997
* *Selig bist du! Sechs starke Frauen zur Bergpredigt*, 2002, sammen med Máire Hickey OSB

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Aloisius Muench (1889-1962) *1935
* Biskop Matthias Wehr (1892-1967) *1951
* Kardinal Joseph Höffner (1906-1987) *1962
* Biskop *Hubert Luthe* (1927-2014) *1969
## Referanser